ആര്യന്ഖാനെ ആസൂത്രണം ചെയ്തു കുടുക്കി പിന്നില് മനീഷ് ഭാനുശാലിആരാണിയാള്? മുംബൈ: ഷാരൂഖ് ഖാന്റെ മകന് ആര്യന് ഖാന് ഉള്പ്പെടെ 16 പേര് അറസ്റ്റിലായ ലഹരിക്കേസ് ബിജെപിയുടെ തിരക്കഥയാണ് എന്ന് ആരോപിക്കുന്നവരുടെ എണ്ണം വര്ധിച്ചുവരികയാണ്. എന്സിപി നേതാവും മഹാരാഷ്ട്ര മന്ത്രിയുമായ നവാബ് മാലിക് അടക്കമുള്ളവര് ഈ സംശയം ഉന്നയിച്ചു കഴിഞ്ഞു. ആഡംബരക്കപ്പലില് നാര്ക്കോട്ടിക് കണ്ട്രോള് ബ്യൂറോ എന്സിബി നടത്തിയ രഹസ്യറെയ്ഡില് എങ്ങനെയാണ് ഒരു ബിജെപി നേതാവ് പങ്കെടുത്തത് എന്നാണ് നവാബ് മാലിക് ചോദിച്ചത്. പാര്ട്ടി പ്രാദേശിക നേതാവായ മനീഷ് ഭാനുശാലിയാണ് റെയ്ഡില് എന്സിബി സംഘത്തോട് ഒപ്പമുണ്ടായിരുന്നത്. ആരാണീ മനീഷ് ഭാനുശാലി?ബിജെപിയുടെ പ്രാദേശിക ഘടകം വൈസ് പ്രസിഡണ്ടാണ് ഭാനുശാലിയെന്ന് മുംബൈ ആസ്ഥാനമായ മാധ്യമപ്രവര്ത്തകനും അഭിഭാഷകനുമായ സുധീര് സൂര്യവംശി പറയുന്നു. ഭാനുശാലിക്കൊപ്പം സ്വകാര്യ ഡിറ്റക്ടീവായ എസ്കെ ഗോസാവി എന്നയാളും സംഭവത്തില് ഉള്പ്പെട്ടതായി അദ്ദേഹം ട്വിറ്ററില് കുറിച്ചു. ആര്യന്ഖാനെയും അര്ബാസ് മര്ച്ചന്റിനെയും എന്സിബി ഓഫീസില് ഹാജരാക്കുമ്ബോള് ഇരുവരുടെയും സാന്നിധ്യമുണ്ടായിരുന്നു. ഇതിന്റെ വീഡിയോ പുറത്തുവന്നിട്ടുണ്ട്. എന്നാല് കേസിലെ ഇന്ഫോര്മര് വിവരം നല്കുന്നയാള് മാത്രമാണ് താനെന്നും ബിജെപിയുടെ ഒരു ഭാരവാഹിത്വവും വഹിക്കുന്നില്ലെന്നും ഭാനുശാലി വാര്ത്താ ഏജന്സിയായ എ.എന്.ഐയോട് പറഞ്ഞിരുന്നു. എന്നാല് പ്രധാനമന്ത്രി നരേന്ദ്രമോദി, ആഭ്യന്തര മന്ത്രി അമിത് ഷാ, മഹാരാഷ്ട്ര മുന് മുഖ്യമന്ത്രി ദേവേന്ദ്ര ഫഡ്നാവിസ് എന്നിവര്ക്കൊപ്പം നില്ക്കുന്ന മനീഷിന്റെ ഫോട്ടോകള് പുറത്തുവന്നിട്ടുണ്ട്.ശനിയാഴ്ച രാത്രിയാണ് മുംബൈ തീരത്തെ ക്രൂയിസ് കപ്പലില് എന്.സി.ബി നടത്തിയ റെയ്ഡിനിടെ ബോളിവുഡ് നടന് ഷാരൂഖ് ഖാന്റെ മകന് ആര്യന് ഖാന് അടക്കമുള്ളവര് അറസ്റ്റിലായത്. പരിശോധനയില് നിരോധിത ലഹരി ഉല്പന്നങ്ങള് പിടിച്ചെടുത്തിരുന്നു. ആര്യന്ഖാനാണ് ഒന്നാം പ്രതി. ReleaseAryanKhan Another video footage of Kiran P Gosavi and Manish Bhanushali leaving the NCB office. pic.twitter.comQr9Cd8mtgA SRK KA WARRIOR